Mõra
Mõra on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Mõra küla on üks Haaslava valla vanematest küladest, kirjalikke andmeid on alates XIV sajandist. Küla alal on suured ja viljakad põllumaad, mis varem olid jaotatud mõisate ja hiljem talude vahel. Mõra külas asub Tuigo kalmistu. Külas tegutseb Mõra Küla Selts.